Ekhvan yhteisten palveluiden ja välinehuollon yt-neuvottelut ovat ohi

Etelä-Karjalan hyvinvointialueen (Ekhva) yhteisten palveluiden (Ypa) ja välinehuollon toiminnalliset yhteistoimintaneuvottelut on saatu päätökseen. Neuvottelutulos ei ollut yksimielinen.

Nyt päättyneissä neuvotteluissa haettiin laadullisia toiminnan muutoksia ja samalla sopeutuksia, joiden vaikutukset kohdentuvat vuoteen 2026.

Neuvotteluissa saavutettiin tavoitellut 500 000 euron säästöt. Ne kohdentuvat seuraavasti: strategia- ja hallinto 95 000 euroa, vaikuttavuus- ja tietohallinto 148 000 euroa, HR-palvelut 37 000 euroa ja tukipalvelut 220 000 euroa.

Sopeutussumma saadaan kasaan ostopalveluiden vähentämisellä ja kotiuttamisella omiksi palveluiksi sekä eläköityvien ja muuten vapautuneiden virkojen täyttämättä jättämisellä. Neuvottelutulos merkitsee tämän hetken tiedon mukaan noin 5,2 henkilötyövuoden karsimista. Tämä tarkentuu yksilöihin kohdentuvien muutosten osalta, kun muutoskeskustelut tiimeittäin on käyty.

-Toimintoja siirretään työn kehittämisen ja järkevän järjestäytymisen vuoksi eri tiimeihin. Myös tehtävä- ja toimenkuvamuutoksia on tulossa useille henkilöille, hyvinvointialuejohtaja Sally Leskinen sanoo.

Esimerkkejä tulossa olevista toimintojen siirroista:

välinehuoltokeskus siirtyy sairaalasta tukipalveluihin

toimistopalvelut strategia– ja hallinto -vastuualueeseen

osaamisen kehittäminen siirtyy niin ikään HR:stä vaikuttavuus- ja tietopalveluihin

työyhteisöviestintä sekä rekrytoinnin markkinointiviestinnän johtaminen siirtyy HR:stä viestintätiimiin.

Lisätietoja:

Sally Leskinen, hyvinvointialuejohtaja, sally.leskinen@ekhva.fi p. 0400 497 418

Kaisa Heino, strategia- ja hallintojohtaja, kaisa.heino@ekhva.fi, p. 040 627 5521

Aiempi tiedote aiheesta